Document ID: 31987R0801

Padomes Regula (EEK) Nr. 801/87
(1987. gada 16. marts),
ar kuru groza Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu [1], kurā jaunākie grozījumi izdarīti ar Regulu (EEK) Nr. 3769/85 [2], un īpaši tās 3. panta 2. punktu,
ņemot vērā Komisijas priekšlikumu,
ņemot vērā Eiropas Parlamenta atzinumu [3],
ņemot vērā Revīzijas palātas atzinumu [4],
tā kā 1987. un 1988. gadā izņēmuma kārtā būtu jāveic papildu pasākumi, lai paātrinātu intervences krājumos esošā sviesta pārdošanu, un jāizstrādā īpaši noteikumi par tās finansēšanu, lai radušos budžeta izmaksu sadalītu pa vairākiem gadiem;
tā kā šajā nolūkā ELVGF Garantiju nodaļas finansētie izdevumi, kas saistās ar zudumiem tirdzniecībā 1987. un 1988. saimnieciskajā gadā, būtu jāatliek līdz 1989. gadam; tā kā šo izdevumu finansēšana būtu jāsāk 1989. saimnieciskajā gadā un tai būtu jānosaka 25 % limits minētajā saimnieciskajā gadā, un pārējie 75 % būtu jānomaksā pa 25 % daļām turpmākajos trijos saimnieciskajos gados;
tā kā šie pasākumi jāpieņem nekavējoties, lai tie būtu maksimāli efektīvi;
tā kā attiecīgi būtu jāgroza Padomes Regula (EEK) Nr. 1883/78 [5], kurā jaunākie grozījumi izdarīti ar Regulu (EEK) Nr. 1334/86 [6],
IR PIEŅĒMUSI ŠO REGULU.
1. pants
Regulas (EEK) Nr. 1883/78 4. panta 1. punktam pievieno šādas daļas:
"Ja, atsaucoties uz šo noteikumu, saskaņā ar tirgus kopīgo organizāciju piena un piena produktu nozarē 1987. un 1988. gadā pieņem īpašus pasākumus sviesta pārdošanai no intervences krājumiem, tad tirdzniecības zudumu finansēšanu sāk 1989. gadā, un tai nosaka 25 % limitu, rēķinot no attiecīgajā saimnieciskajā gadā reģistrētā zuduma summas. Pārējos 75 % nomaksā pa 25 % daļām turpmākajos trijos saimnieciskajos gados. Minēto finansēšanu veic katra attiecīgā gada pirmajos trijos mēnešos, ja nav nenovēršamu šķēršļu.
Zudums tirdzniecībā ir vienāds ar starpību starp to daudzumu vērtību, ko pārgrāmato, kā minēts Regulas (EEK) Nr. 3247/81 [1] OV L 327, 14.11.1981., 1. lpp. 1. panta 1. punkta c) apakšpunktā, un to daudzumu vērtību, kurus pārdod, ievērojot kādu iepriekšējā daļā minētu pasākumu.
Tā aprēķināto zudumu neatmaksātajām summām aprēķina procentus pēc likmēm, kas noteiktas 5. pantā."
2. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1986. gada 1. decembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1987. gada 16. martā

Labels: 3
15
19